সল্টলেক সেক্টর ফাইভে অবৈধ কল সেন্টারের হদিশ, উদ্ধার লক্ষ্য লক্ষ্য টাকা!

কলকাতা: সল্টলেকে ভুয়ো কলসেন্টার (Fake Call Center Salt Lake) খুলে প্রতারণার চক্র! উদ্ধার হল লক্ষ লক্ষ টাকা। ঘটনায় তিনকে গ্রেফতার করেছে পুলিশ। মঙ্গলবার রাতে সেক্টর ফাইভে একটি আন্তর্জাতিক অবৈধ কল সেন্টারে অভিযান চালায় বিধাননগর পুলিশ (Bidhannagar City Police)। কল সেন্টাককের অফিস থেকে নগদ ৬০ লক্ষ টাকা উদ্ধার হয়। কল সেন্টারের মালিক অবিনাশ জয়সোয়াল ওরফে পীযুষের বাড়ি থেকে নগদ ৫ লক্ষ টাকা উদ্ধার হয়। এছাড়া মোবাইল, ল্যাপটপ ইত্যাদি উদ্ধার হয়েছে। বর্তমানে সিজার প্রক্রিয়া চলছে এবং অবিনাশ জয়সোয়াল ওরফে পীযূষ সহ আরও দুজনকে আজকে আদালতে পেশ করা হবে।

আরও পড়ুন: ১৮ মে পর্যন্ত বাতিল বহু ট্রেন! ভোগান্তি এড়াতে দেখুন তালিকা

পুলিশের গোপন সূত্রে খবর মেলে, সল্টলেকের সেক্টর ফাইভের ওই বহুতলে আন্তর্জাতিক কল সেন্টারের আড়ালে বড়সড় একটি প্রতারণা চক্র চালাচ্ছেন কয়েক জন। মঙ্গলবার রাতে সল্টলেকের সেক্টর ফাইভের কাছে একটি আন্তর্জাতিক ভুয়ো কল সেন্টারে অভিযান চালিয়েছিল বিধাননগর পুলিশের গোয়েন্দা দল। সেখান থেকেই নগদ প্রায় ৬০ লক্ষ টাকা বাজেয়াপ্ত করা হয়েছে। এ ছাডা়ও, কল সেন্টারের মালিক অবিনাশ জয়সওয়াল ওরফে পীযূষের বাড়ি থেকে নগদ আরও পাঁচ লক্ষ টাকা উদ্ধার হয়েছে। সঙ্গে কয়েকটি ল্যাপটপ, মোবাইল এবং বেশ কিছু গুরুত্বপূর্ণ নথিও উদ্ধার করেছে পুলিশ। পাশাপাশি, গ্রেফতার করা হয়েছে কল সেন্টারের মালিক-সহ তিন সন্দেহভাজন যুবককে। পুলিশ সূত্রে খবর, ধৃত পীযূষ-সহ তিন জনের বিরুদ্ধে ভারতীয় ন্যায় সংহিতার একাধিক ধারায় মামলা রুজু হয়েছে।

দেখুন ভিডিও